**Dyma rai syniadau i’w hystyried wrth ysgrifennu eich datganiad i’r wasg ynglŷn â Gŵyl Cer i Greu:**

* Rhaid i’r **beth, pryd, pwy, pam a ble**fod yn glir erbyn diwedd yr ail baragraff.
* Gwnewch yn siŵr bod y **pennawd yn hoelio sylw** ond heb godi gwrychyn. Os oes gair a allai fod yn anghyfarwydd i bobl, gwaredwch e. Gwaredwch bethau fyddai’n rhwystr iddynt ddal ati i ddarllen.
* **Strwythur a naws** - cadwch e’n fyr. Un dudalen, neu ddwy ar y mwyaf. Wrth ichi ysgrifennu, dychmygwch fod eich papur lleol yn ei gyhoeddi union fel y mae, felly dychmygwch eich bod yn ei ddarllen yn y papur.
* Rhowch eich **pwyntiau allweddol fel pwyntiau bwled** ar y brig.
* Defnyddiwch **ddelwedd dda**, yn agos i’r brig a/neu **eich logo**os oes gennych un.
* **Defnyddiwch ddyfyniad** os yn bosibl gan aelod o’r grŵp neu rywun sydd wedi’i effeithio’n gadarnhaol gan waith y grŵp.
* Ar ddiwedd y datganiad i’r wasg, **rhowch eich manylion cyswllt** fel y gall y cyfryngau gysylltu â chi i drafod mwy.
* Os oes **cyfle am lun da** dwedwch hynny, ac awgrymwch eu bod yn datgan diddordeb mewn dod i’r digwyddiad.
* **Gludwch eich datganiad i’r wasg yng nghorff eich e-bost** rhag i’r sawl sy’n darllen yr e-bost orfod agor atodiadau.
* Wrth anfon mewn e-bost, **atodwch un neu ddau lun** yn arddangos eich gwaith. Lluniau da i’r wasg yw rhai sydd heb fod yn rhy dywyll, gyda phobl yn wynebu’r camera, yn ddelfrydol yn llorweddol a heb fod yn rhy brysur o ran manylion. Peidiwch ag atodi lluniau sy’n rhy fawr o ran maint ffeil (mwy na 1 MB) neu efallai y cânt eu blocio.

Mae briff Bywydau Creadigol, ‘[**How to write a press release**](https://www.voluntaryarts.org/how-to-write-a-press-release)' hefyd yn cynnig cyngor da ar sut i gysylltu â’r wasg.

Ewch ymlaen i’r dudalen nesaf i weld templed a fydd yn eich helpu i greu datganiad i’r wasg i roi cyhoeddusrwydd i’ch digwyddiad fel rhan o Ŵyl Cer i Greu.

**TEMPLED DATGANIAD I’R WASG**

[Pennawd]

[Manylion pryd gall y datganiad i’r wasg fynd yn fyw, e.e. ‘datganiad i’r wasg i’w ryddhau ar unwaith’ neu ‘Embargo tan 5pm ar ddydd Llun 19 Gorffennaf’.]

Crynodeb o wybodaeth a dyddiad y digwyddiad

* Pwynt bwled un
* Pwynt bwled dau
* Pwynt bwled dri os oes gennych chi drydydd.

[os oes gennych lun cryf, rhowch e fan hyn ynghyd â [logo Cer i Greu](https://getcreativeuk.com/get-creative-toolkit/)]

[Gwnewch yn siŵr eich bod yn dweud beth, pryd a lle.]

[Nesaf pwy a pham.]

[Ychydig o wybodaeth liwgar am y digwyddiad a beth y gall pobl ddisgwyl ei brofi ar y diwrnod.]

[Creu’r cyswllt â Gŵyl Cer i Greu. Rhywbeth fel hyn…

Mae **Gŵyl Ceri Greu** **yn yr Awyr Agored** yn taflu goleuni ar yr holl weithgarwch diwylliannol gwych sy’n digwydd ledled y Deyrnas Unedig yn rheolaidd ac yn annog pobl i roi cynnig ar rywbeth newydd a chreadigol. Nod y dathliad cenedlaethol enfawr hwn o greadigrwydd yw rhoi cyfle i bawb gymryd rhan weithredol mewn digwyddiad creadigol yn eu hardal leol. Fel rhan o'r ŵyl, gwahoddir grwpiau a sefydliadau cymunedol ledled y DU i gynnal digwyddiadau creadigol a chroesawu pobl newydd i ymuno â gweithgareddau rhwng 5 Gorffennaf - canol mis Medi 2021. Mae'n ffordd wych i bobl ddarganfod sut i fod yn greadigol. eu stepen drws a rhoi cynnig ar rywbeth gwahanol gyda channoedd o ddigwyddiadau ymarferol ar gael.

[Dyfyniad gan un o’r trefnwyr, e.e.

Meddai Kate Mitchell, cyd-drefnydd y Cylch Gwnïo: “xxx”]

[Dyfyniad gan rywun sydd wedi elwa neu gymryd rhan e.e.

Meddai Callum Richards, un o aelodau’r Cylch Gwnïo: “xxx”]

/DIWEDD

**Nodyn i olygyddion:**

I gael mwy o wybodaeth am eich grŵp/digwyddiad, lluniau neu i holi am gyfleodd lluniau, cysylltwch â xxxx ar cyfeiriad@ebost, rhif ffôn symudol 07xxxxxx

[Unrhyw wybodaeth bellach ar eich grŵp y credwch fyddai’n ddefnyddiol. Paragraff safonol yn dweud pryd sefydlwyd y grŵp, cwmpas y gwaith, a’r digwyddiadau/prosiectau diweddaraf.]

[Wedyn rhywfaint o wybodaeth am Ŵyl Cer i Greu yn yr Awyr Agored – fel isod …

Gŵyl Cer i Greu yn yr Awyr Agored

Ymgyrch a gŵyl yw Cer i Greu yn yr Awyr Agored sy'n gwahodd pobl i roi cynnig ar rywbeth creadigol yn yr awyr agored. Cefnogir Cer i Greu gan y BBC a grŵp deinamig o sefydliadau diwylliannol ac amgylcheddol o bob rhan o'r DU.

Dewch o hyd i ysbrydoliaeth greadigol y tu allan yn ein rhestr gynyddol o ddigwyddiadau a gweithgareddau yn <https://cerigreu.cymru/>

Gorffennaf – Medi 2021

https://cerigreu.cymru/

Twitter: [@GetCreativeUK](https://twitter.com/GetCreativeUK)

Facebook: [getcreativeuk](https://www.facebook.com/getcreativeuk/)

Instagram: [@getcreativeuk](https://www.instagram.com/getcreativeuk)

#GwylCeriGreu

Cer i Greu

Ymgyrch yw Cer i Greu sy’n dathlu a chefnogi’r gweithgarwch sy’n digwydd bob dydd mewn cartrefi a mannau cyhoeddus ledled y Deyrnas Unedig. Nod Cer i Greu yw ysbrydoli pobl i roi cynnig ar rywbeth newydd, boed gartref neu mewn digwyddiad Cer i Greu, ac annog pobl i rannu eu henghreifftiau eu hunain o greadigrwydd bob dydd. Mae hefyd yn ceisio codi a chynyddu proffil arferion llawr gwlad mewn cymunedau.

Mae Grŵp Llywio Cer i Greu yn cydweithio i gydlynu’r ymgyrch ac mae’n cynnwys cynrychiolwyr o: 64 Miliwn o Artistiaid, Cyngor Celfyddydau Lloegr, Cyngor Celfyddydau Iwerddon, Cyngor Celfyddydau Cymru, y BBC, y Cyngor Crefftau, Pobl a Lleoedd Creadigol, yr Alban Greadigol, Ymgyrch Celfyddydau’r Teulu, y Celfyddydau Gwirfoddol, a Beth Nesaf?

